NXT Wrestling

NXT Wrestling היא ליגת פיתוח למתאבקים מתחילים של ארגון ההיאבקות המקצועית האמריקאי, WWE, המפיק מופעי בידור בתחום זה, שהחלה את דרכה ב-23 בפברואר 2010, בשם "NXT". בין השנים 2007–2012, פעלה ליגת פיתוח נוספת, בשם "Florida Championship Wrestling) "FCW), ובשנת 2012 שונה שמה ל-NXT Wrestling, מה שלמעשה איחד בין 2 הליגות לליגת פיתוח אחת. משנת 2008 היא מהווה ליגת הפיתוח הרשמית של WWE. הנהלת הליגה ממוקמת בטמפה, פלורידה. התוכנית "WWE NXT", המשדרת את סבב הפיתוח NXT, משודרת כיום בטלוויזיה ליותר מ-60 מדינות ברחבי העולם. בשנת 2021 התוכנית שינתה את צורתה ואת שמה ל-NXT 2.0 הליגה הוקמה במתכונתה כ-FCW Wrestling ב-26 ביוני 2007 על ידי סטיב קיירן, והיא נקבעה כליגת הפיתוח השנייה של WWE, לאחר סיום ההתקשרות עם ליגת הפיתוח "Deep South Wrestling" שמושבה בג'ורג'יה. בסוף שנת 2008 היא הפכה לליגת הפיתוח היחידה של WWE, לאחר שהסתיימה גם ההתקשרות עם ליגת הפיתוח Ohio Valley Wrestling) OVW). באוגוסט 2012 שונה שמה ל-"NXT Wrestling" ובוטלו תוארי האליפויות של FCW. ארגון ה-WWE השתמש בעבר בשם "NXT" לתוכנית טלוויזיה, שבה מתאבקים זוטרים מ-FCW התחרו זה בזה במטרה להפוך לכוכבי תוכניות ב-WWE. ב-20 באוגוסט 2019, נודע ש-NXT תעבור לרשת USA אשר משמשת כרשת שבה משודרת תוכנית הדגל של הארגון, Raw. בנוסף התוכנית תועבר בשידור חי בימי רביעי, כשאורכה של התוכנית תהיה שעתיים, החל מ-18 בספטמבר 2019. התזמון להחלטה זו היא בשל המעבר של התוכנית סמאקדאון לרשת פוקס, אך החלטה זו באה בנוסף להשקת התוכנית השבועית של ארגון ההיאבקות החדש All Elite Wrestling בימי רביעי ברשת TNT החל מחודש אוקטובר. ב-26 ביוני 2007, בהופעה הראשונה של ליגת הפיתוח, נערך קרב על "האליפות הדרומית במשקל כבד של FCW" בטמפה, פלורידה, בין 21 משתתפים. ב-15 בפברואר 2008 הוכרזה "האליפות במשקל כבד של FCW", בה הפך ג'ק סוואגר (ג'ייק הייגר דאז) למתאבק הראשון שזכה בתואר. באותו החודש הוצגה גם "אליפות הזוגות של FCW" שבה זכו אדי קולון ואריק פרז בטורניר על התואר. לאחר שינוי שם הליגה ל-"NXT Wrestling", בוטלו כל שמות האליפויות, וכיום קיימים בה שלושה תארים. האליפות הראשית של הליגה היא "אליפות ה-NXT" שהוכרזה ב-26 ביולי 2012, כאשר האלוף הראשון, סת' רולינס, ניצח בגמר הטורניר על התואר את ג'ינדר מהאל. האלוף הנוכחי הוא טריק וויליאמס. האליפות המשנית בליגה היא "אליפות הזוגות של NXT", שהוצגה ב-23 בינואר 2013. האלופים הראשונים בה הם הצמד אדריאן נוויל ואוליבר גריי ("British Ambition"), שזכו בתואר ב-31 בינואר 2013. אוליבר גריי נפצע ולכן המתאבק בו דאלאס החליף אותו כאלוף. ב-2 במאי 2013, אריק רואן ולוק הארפר ("The Wyatt Family") ניצחו את British Ambition וזכו באליפות. ב-20 ביולי, אדריאן נוויל (אלוף הזוגות לשעבר) וקורי גרייבס ניצחו את אריק רואן ולוק הארפר וזכו באליפות. אלופי הזוגות הנוכחיים הם אקסיום וניית'ן פרייזר. האליפות השלישית בארגון היא "אליפות הנשים של NXT", המיועדת למתאבקות של NXT. אלופת הנשים הראשונה הייתה פייג'. ב-24 באפריל 2014, אליפות הנשים של NXT נלקחה מפייג' בגלל שהחזיקה במקביל גם באליפות הדיוות של ה-WWE. אלופת הנשים הנוכחית היא רוקסן פרז. בשנת 2017 ב-NXT TakeOver: Orlando היו שלוש קרבות על שלוש האליפויות של הארגון, המנצחים בקרבות היו אלה ששמרו על אליפויותיהם וניתנה להם חגורות אליפות בעלות עיצוב חדש. אליפות יחידים נוספת היא אליפות צפון אמריקה של NXT, שהוצגה לראשונה ב-7 במרץ 2018 בתוכנית שהוקלטה ושודרה בטלוויזיה שלושה שבועות לאחר מכן ב-28 במרץ, כשהג'נרל מנג'ר של התוכנית, ויליאם ריגל, הודיע שאלוף צפון אמריקה הראשון ייקבע בקרב סולם משושה באירוע NXT TakeOver: New Orleans ב-7 באפריל, לילה לפני האירוע הגדול בשנה של ה-WWE, רסלמניה. האלוף הראשון הוא אדם קול. אלוף צפון אמריקה הנוכחי הוא טוני דיאנג'לו. אליפות ה-NXT (באנגלית: NXT Championship) היא האליפות הראשית של NXT. פרסי סוף השנה של NXT מדיה וקבצים בנושא NXT Wrestling בוויקישיתוף אתר האינטרנט הרשמי של NXT Wrestling (באנגלית) NXT Wrestling, ברשת החברתית פייסבוק NXT Wrestling, ברשת החברתית אקס (טוויטר) WWE NXT, WWE (באנגלית) NXT עוברת לרשת הטלוויזיה של USA ה-WWE מעבירים את NXT לשידורים חיים בימי רביעי ברשת הטלוויזיה של USA NXT עוברת לשידורים חיים בימי רביעי עקב מלחמות ימי רביעי נגד ארגון ההיאבקות AEW